Tel jou woorde is 'n unieke Afrikaanse weergawe van 'n bordspel vir oud en jonk. Met 117 teëltjies en 'n bord van 17 x 17 blokkies is elke spel anders en van vooraf 'n uitdaging. Die spel is ontwerp om 1 tot 6 spelers te akkommodeer. Ja - jy kan selfs net teen jouself speel! Elke speler kry 'n beurt om 'n woord te bou met die 7 teëls op sy rakkie. Hy/Sy probeer om soveel as moontlik punte bymekaar te maak deur die meeste te maak van die teëltjies en die ligging van die bonusblokkies op die bord.